ગુજરાત કાઉન્સિલ ઓન સાયન્સ એન્ડ ટેકનોલોજી, ગાંધીનગર દ્વારા દર વર્ષે પ્રથમ જીલ્લા કક્ષાએ અને ત્યાર બાદ રાજ્ય કક્ષાએ વિવિધ કાર્યક્રમો યોજવામાં આવે છે. જેના ભાગ રૂપે નેશનલ સાયન્સ સેમીનાર-૨૦૧૮નું આયોજન પ્રથમ જીલ્લા કક્ષાએ ત્યારબાદ રાજ્ય કક્ષાએ થનાર છે. ભાવનગર જીલ્લામાં આ જીલ્લા કક્ષાના સેમિનાર-૨૦૧૮ નું આયોજન કલ્યાણ પ્રાદેશિક લોક વિજ્ઞાન કેન્દ્ર, ભાવનગર દ્વારા ઔદ્યોગિક ક્રાંતિ (આઈઆર) ૪.૦ઃ શું આપણે તૈયાર છીએ? વિષય પર આજે સરકારી મેડીકલ કોલેઝ, બસ સ્ટેન્ડની પાછળ, ભાવનગર ખાતે યોજાયો હતો.આ કાર્યક્રમના ઉદ્દઘાટન સમારોહમાં એમ. એ. ગાંધી, ડૉ. બી. એન. પંચાલ , નીતિનભાઈ કાણકિયા, સુનીલભાઈ વડોદરિયા તથા પરેશભાઈ ત્રિવેદી ઉપસ્થિત રહ્યા હતા. આમંત્રિત મહેમાનોએ વિધાર્થીઓને ઔદ્યોગિક ક્રાંતિ વિશેની પ્રાથમિક માહિતી આપી હતી.